open-index/open-wikipedia-markdown huggingface dataset:
Zoltán Boros

Ing. **Zoltán Boros** (* 16. jún 1945) je slovenský politík maďarskej národnosti, po nežnej revolúcii československý poslanec Snemovne národov za hnutie Együttélés (Spolužitie), v 90. rokoch poslanec Národnej rady SR, potom regionálny a miestny politik za Stranu maďarskej koalície.

## Biografia
Vo voľbách roku 1990 kandidoval do slovenskej časti Snemovne národov (volebný obvod Stredoslovenský kraj) za Együttélés, respektíve za koalíciu Együttélés a Maďarského kresťanskodemokratického hnutia. Mandát nadobudol až dodatočne ako náhradník v máji 1991 po tom, čo rezignoval István Miklós. Poslanecký post obhájil vo voľbách roku 1992. Vo Federálnom zhromaždení zotrval do zániku Československa v decembri 1992.

V parlamentných voľbách na slovenskom roku 1994 bol zvolený za poslanca Národnej rady Slovenskej republiky za kandidátnu listinu Maďarskej koalície.
 
V roku 2012 mu mesto Rimavská Sobota rozhodlo udeliť Cenu mesta. Pôsobil tu predtým ako prednosta okresného a neskôr obvodného úradu a dlhodobo zasadal v mestskom zastupiteľstve i krajskom zastupiteľstve (uspel za SMK v krajských voľbách 2001 i krajských voľbách 2005 v Banskobystrickom kraji).

## Referencie

* 

## Externé odkazy
* Zoltán Boros v parlamente  

Kategória:Slovenskí komunálni politici
Kategória:Poslanci Snemovne národov Federálneho zhromaždenia
Kategória:Poslanci NR SR (1994 – 1998)
Prášková metalurgia

**Prášková metalurgia** je metóda výroby obrobkov z práškov kovov, oxidov a karbidov kovov a nekovových práškov.

## Výrobky

* Nástroje na obrábanie
* Porézne dielce ako filtre alebo olejom napúšťané ložiská.

## Výhody

* Využije sa kompletný materiál
* Dielce sa dajú vyrábať na jeden technologický krok
* Supervysoká výrobná presnosť
* Dajú sa zmiešať materiály ako napr. hliník a volfrám, ktoré sa nedajú zlievať.

## Nevýhody
* Vypláca sa až pri obrovských (A0) sériách.

## Výroba prášku
Vyrába sa z taveniny roztrekom a následným ochladením.

### Dýzovanie
Najčastejšie sa vyrába dýzovaním - je to ako sprej, kde sa rozprašuje roztavený kov do nádoby s vodou. Na rozprašovanie sa používa vzduch alebo dusík alebo voda. Pri rozprašovaní vzduchom vznikajú veľmi jemné guľaté zrnká a pri rozprašovaní vodou sú zrnká kostrbatejšie ale zato sa dá vyrobiť poréznejší materiál.

### Karbonyl
Takto sa vyrába najčistejší prášok s veľmi jemnou frakciou. Karbonyly sú zlúčeniny kovov s CO (oxidom uhoľnatým) (napr. Fe(CO)5) viazané koordinačnými väzbami), ktoré sa pri velkej teplote rozpadnú na jemnulinký metalický prášok.

## Výroba obrobkov

### Lisovanie
Prášok sa natlačí do presne vyformovanej matrice, presnou protimatricou sa stlačí dokopy. Tu to veľmi závisí od frakcie prášku a od formy zrniek.

### Spekanie (Sinter)
Prvotné obrobky bývajú dosť porézne a niekedy to nechceme. Vtedy sa obrobky ešte žíhajú. Nastane difúzia atómov zrniek do susedných zrniek. Pri malých teplotách nastane len povrchová difúzia (len povrchy susedných zrniek), pri väčších mriežková difúzia.

Obrobky sa po spekaní dosť zmraštia. S tým treba pri návrhu rátať. 

Niekedy sa vyžíva aj spekacia atmosféra, ako napr. dusík pre nitridáciu.

Spekaním sa výrobky stávajú tvrdé ale sú aj krehké napr. nože na sústruh (spekané karbidy).

## Dodatočné opracovanie

* Kalibrácia - keď sa vyžaduje vysoká presnosť
* Dofrézovanie - pri dielcoch, ktoré sa nedajú vyrobiť len zlisovaním
* Kalenie - tak ako normálne ocele, niekedy sa ale ešte cementujú v atmosfére (uholnatých plynoch).
* Naparovanie - prehriatou parou, vzniká na stenách zrniek tenká (cca. 10 mikrometrov) vrstva tvrdého Fe3O4

## Klasifikácia

Klasifikujú sa podľa:

* vyplnenia priestoru (% pevného materiálu k celkovému objemu)

Kategória:Technológie v metalurgii
László Ásványi

**[[Inžinier (akademický titul)|Ing.]] László Ásványi** (* 21. máj 1925 – † 16. septembra 2014) bol poslancom Národnej rady Slovenskej republiky za Maďarskú koalíciu (MKDH) vo volebnom období 1994-1998.

Kategória:Narodenia v 1925
Kategória:Slovenskí politici
Kategória:Poslanci NR SR (1994 – 1998)
Jozef Košnár

Prof. Ing. **Jozef Košnár**, DrSc. (* 27. máj 1933, Nové Mesto nad Váhom – † 27. september 2008, Bratislava) bol poslancom Národnej rady Slovenskej republiky za koalíciu Spoločná voľba (SDĽ) vo volebnom období 1994-1998.

## Ocenenia
V roku 2001 mu prezident Rudolf Schuster prepožičal štátne vyznamenanie Rad Ľudovíta Štúra II. triedy.

Kategória:Narodenia v 1933
Kategória:Slovenskí politici
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Držitelia Radu Ľudovíta Štúra II. triedy
Kategória:Osobnosti z Nového Mesta nad Váhom
Sociálnodemokratická alternatíva (2002 – 2004)

**Sociálnodemokratická alternatíva** (SDA) bola ľavicová politická strana, ktorá na Slovensku pôsobila krátke obdobie v rokoch 2002 - 2004. Zanikla 31. decembra 2004 zlúčením so stranou SMER do strany s novým názvom SMER - sociálna demokracia.

Sociálnodemokratická alternatíva vznikla v roku 2002. Založili ju bývalí poprední členovia Strany demokratickej ľavice Peter Weiss, Milan Ftáčnik a Brigita Schmögnerová. Ustanovujúci snem strany sa konal 13. apríla 2002. Predsedom strany sa stal Milan Ftáčnik. V parlamentných voľbách v roku 2002 strana získala iba 1,79 % hlasov a nedostala sa do parlamentu. SDA zanikla 31. decembra 2004 zlúčením so stranou SMER spoločne s ďalšími ľavicovými stranami - Stranou demokratickej ľavice a Sociálnodemokratickou stranou Slovenska.

## Volebné preferencie
Volebné preferencie strany v percentách podľa Štatistického úradu SR .

## Politici Sociálnodemokratickej alternatívy
Články o politikoch Sociálnodemokratickej alternatívy sú uvedené v kategórii Politici SDA.

Kategória:Sociálnodemokratická alternatíva
Kategória:Zaniknuté politické strany na Slovensku
Robíme to pre deti – SF

**Robíme to pre deti – SF** (v rokoch 20042011 **Slobodné fórum**, skratka **SF**) bola politická strana pôsobiaca na Slovensku v rokoch 20042016. Jej predsedníčkou bola Zuzana Martináková.

## Vedenie strany
* Zuzana Martináková – predsedníčka 

## História
* 13. január 2004 – založenie strany Ivanom Šimkom a skupinou poslancov národnej rady, ktorí spoločne vystúpili zo Slovenskej demokratickej a kresťanskej únie po sporoch s Mikulášom Dzurindom, ktoré viedli k odvolaniu Ivana Šimka z funkcie ministra obrany
* 27. marec 2004 – ustanovujúci snem strany Slobodné fórum, predsedníčkou sa pomerne prekvapujúco stala Zuzana Martináková, Ivan Šimko sa stal „iba“ podpredsedom strany
* október 2004 – Ivan Šimko vystúpil zo Slobodného fóra
* 30. apríl 2005 – snem Slobodného fóra v Poprade potvrdil opozičné smerovanie strany
* 13. október 2007 – snem Slobodného fóra v Bratislave potvrdil návrat SF na politicku scénu
* 27. september 2008 – republiková rada schválila kandidatúru Zuzany Martinákovej na funkciu prezidenta SR
* 2009 – Prezidentské voľby – s podporou Slobodného fóra kandidovala na post prezidentky SR predsedníčka strany Zuzana Martináková ako občianska kandidátka, ktorá skončila na 4. mieste, keď získala 5,12% hlasov voličov
* 9. február 2010 – strana sa spojila s Občianskymi kandidátmi a Ligou do novej strany Únia – Strana pre Slovensko, v rámci ktorej kandidovala do parlamentu
* 12. jún 2010 – predstavitelia Slobodného fóra kandidovali do parlamentu v parlamentných voľbách na kandidátke Únie. Tá získala 0,70 % a do parlamentu sa nedostala.
* pred voľbami 2012 strana premenovaná na Robíme to pre deti – Slobodné fórum
* 8. júl 2016 – strana bola rozpustená

## Volebné výsledky
Volebné výsledky z volieb do Národnej rady SR a Európskeho parlamentu, v ktorých sa zúčastnila strana SF.

## Volebné preferencie
Volebné preferencie strany v percentách podľa Štatistického úradu SR do marca 2009. (*Pozn.: Od júla 2006 do apríla 2007 sa skúmali sympatie k politickej strane.*) Od apríla 2009 preferencie podľa agentúry Focus. *(pozn. referencie podľa agentúry [http://www.mediansk.sk Median SK] – júl 2009).*

Hrubo vyznačené preferencie znamenajú prekročenie hranice 5 % potrebnej na vstup do parlamentu.

## Predsedovia strany
*2004 – 2016 Zuzana Martináková

## Členská základňa
Podľa oficiálnych údajov  mala k 31. decembru 2011 strana 751 členov.

## Referencie


## Pozri aj
* Kandidačná listina SF pre voľby do NR SR v roku 2006

## Externé odkazy
* strana v registri strán MV SR 
* Zuzana Martináková – kandidátka na prezidentku 

Kategória:Slobodné fórum
Kategória:Zaniknuté politické strany na Slovensku
Paprika

**Paprika** môže byť:

* v botanike:
** rastlinný rod, príslušný plod alebo korenie, lat. Capsicum, pozri paprika (rod)
** paprika ročná (druh, korenie alebo plod)
* taliansky film z roku 1991, pozri Paprika (1991)
* japonský hororový anime film, pozri Paprika (anime)
Mars Climate Orbiter

thumb|Sonda počas predštartových príprav

**Mars Climate Orbiter** (pôvodne **Mars Surveyor '98 Orbiter**) bola jedna z dvoch kozmických sond z programu Mars Surveyor '98, druhá bola Mars Polar Lander (pôvodne *Mars Surveyor '98 Lander*). Tieto dve misie mali študovať marťanské počasie, klímu a pátrať po vode a oxide uhličitom v atmosfére a na povrchu. Získané údaje mali slúžiť na stanovenie teplotných profilov atmosféry, určenie dlhodobých klimatických zmien a úlohu atmosféry v tomto procese.

## Ciele misie
Ciele misie by sa dali zhrnúť do týchto bodov:

* Denné sledovanie počasia a atmosférických podmienok
* Pozorovanie zmien povrchu vplyvom pôsobenia vetra a ďalších vplyvov
* Stanovenie teplotných profilov atmosféry
* Sledovanie vodnej pary a prachových častíc v atmosfére
* Hľadanie dôkazov o podobe klimatických podmienok v minulosti

Špecificky bola určená pre štúdium prachových búrok, počasia, mrakov, prachových hmiel, ozónu, distribúcie a presunov prachu a vody, vplyvu topografie na atmosférickú cirkuláciu, atmosférickej odpovede na slnečný ohrev, povrchových čŕt, vetra, erózie a zmeny farieb povrchu. Sonda niesla tieto dve zariadenia na splnenie cieľov: *Mars Climate Orbiter Color Imager* (MARCI), ktorý mal zhotovovať denné fotografie atmosféry a povrchu vo vysokom rozlíšení a *Pressure Modulated Infrared Radiometer* (PMIRR), ktorý dovoľoval meranie teploty atmosféry, výskyt vodnej pary a koncentráciu prachu. Sonda mala tiež slúžiť na zhromažďovanie a preposielanie údajov z povrchovej sondy Mars Polar Lander a iných budúcich amerických a medzinárodných misií.

## Priebeh letu
Sonda vzlietla 11. decembra 1998 z kozmodrómu Cape Canaveral pomocou nosnej rakety Delta 7425. Po štyroch korekčných manévroch dorazila 23. septembra 1999 k Marsu. Tam na 16 minút a 23 sekúnd zažihla svoj motor. Pri tomto manévri sa dostala do zákrytu za planétu Mars (z pohľadu zo Zeme). So sondou sa potom už nepodarilo nadviazať spojenie.

## Príčina zlyhania
Uskutočnené vyšetrovanie zistilo, že výrobca sondy, firma Lockheed Martin, vytvoril hlavný motor tak, že pracoval s anglickými mierami (jeho ťah sa udával v librách), kým NASA so sondou komunikovala v metrických mierach (ťah sa udával v Newtonoch). Vďaka tejto chybe sa sonda namiesto plánovaných 140 až  dostala do vzdialenosti iba  od povrchu planéty. Atmosféra ju ale spálila už niekde medzi 80 až  od povrchu.

## Iné projekty

## Externé odkazy
*Sonda v encyklopédii SPACE-40 (po česky)

Kategória:Planetárne sondy
Kategória:Prieskum Marsu
Kategória:Sondy NASA
Kategória:Neúspešné sondy
Kategória:Zaniknuté sondy
Kategória:Kozmonautika v 1998
Gravitačné zrýchlenie

**Gravitačné zrýchlenie** (**a<sub>g</sub>**) je zrýchlenie, ktoré hmotnému bodu udeľuje gravitačná sila.  Jeho vzorec je **a<sub>g</sub>** = **F<sub>g</sub>**/m, kde **F<sub>g</sub>** je gravitačná sila a m je hmotnosť. Jeho jednotkou je m/s².

Gravitačné zrýchlenie je číselne zhodné s veličinou intenzita gravitačného poľa; je tomu tak preto, lebo zotrvačná hmotnosť je priamo úmerná gravitačnej hmotnosti.

Tiažové zrýchlenie je výslednica gravitačného zrýchlenia a odstredivého zrýchlenia, nie je teda zhodné s gravitačným zrýchlením.

## Zdroje
*
*gravitační zrychlení, gravitační pole. In: *Technický slovník naučný 3 G-J*. Praha : Encyklopedický dům, 2002. ISBN 80-7335-080-7. S. 65, 66
*S. 84, 93

Kategória:Gravitácia
Kategória:Zrýchlenie
Renáta Hiráková

**Renáta Hiráková** (* 27. máj 1971, Košice) je bývalá basketbalistka, reprezentantka Česko-Slovenska a Slovenska, účastníčka Letných olympijských hier 1992 v Barcelone.

Je dvojnásobnou medailistkou z majstrovstiev Európy. V roku 1993 bola členkou bronzového tímu Slovenska, keď v stretnutí o 3. miesto v Perugii proti domácemu  zaznamenala 20 sekúnd pred koncom víťazný kôš. V roku 1997 získala striebro po semifinálovom víťazstve  nad domácim  (81 : 55) a finálovej prehre s  (62 : 72). Svoj posledný reprezentačný zápas odohrala proti  v júni 2004.

## Referencie


## Externé odkazy
* Profil hráčky na stránke FIBA archive 
* Profil hráčky na stránke FIBA Europe 

Kategória:Slovenské basketbalistky
Kategória:Osobnosti z Košíc
Árpád Duka-Zólyomi

Ing. **Árpád Duka-Zólyomi** (* 8. máj 1941, Bratislava – † 26. júl 2013) bol slovenský politik, poslanec Európskeho parlamentu. 

Po absolvovaní gymnázia v Galante vyštudoval Fakultu technickej a jadrovej fyziky ČVUT-FJFI v Prahe, odbor reaktorová fyzika. V rokoch 1958 – 1960 robotník závodu MDŽ a KSMB v Bratislave, 1968 – 1976 vysokoškolský učiteľ a vedecký výskumník UK Bratislava, katedra jadrovej fyziky, FMFI-KJF, 1976 – 1989 vedecký pracovník LNF – SÚJV Dubna (ZSSR), od 1989 vysokoškolský učiteľ a vedecký výskumník UK Bratislava, katedra jadrovej fyziky, FMFI-KJF. 

Vydal asi 80 publikácií v oblasti neutrónovej fyziky, nízkej rádioaktivity, štiepenia jadier, vysokoškolské učebnice. 

## Politická činnosť
* 1968 – 1970: predseda Zväzu maďarskej mládeže na Slovensku
* 1990 – 2003: člen Republikového predsedníctva Csemadoku
* 1991 – 1998: prvý podpredseda hnutia Spolužitie
* 1992 – 1994: poslanec SNR, podpredseda Výboru NR SR pre verejnú správu, predseda klubu poslancov za Spolužitie v NR SR
* 1994 – 1998: poslanec NR SR, predseda klubu poslancov za Maďarskú koalíciu v NR SR, člen Zahraničného výboru, Výboru pre európsku integráciu a Spoločného parlamentného výboru EU a SR
* 1998 – 2004: poslanec NR SR, podpredseda Výboru NR SR pre európsku integráciu, člen Zahraničného výboru, člen Výboru pre nezlučiteľnosť funkcií, člen Parlamentného zhromaždenia Rady Európy, člen Spoločného parlamentného výboru EU a SR, predseda slovensko-maďarskej skupiny Medziparlamentnej únie, člen Parlamentného zhromaždenia OBSE
* 2004 – 2009: poslanec v Európskom parlamente za SMK. Pôsobil v Skupine Európskej ľudovej strany (Kresťanských demokratov) a Európskych demokratov. Bol členom Podvýboru pre ľudské práva.

## Externé odkazy
Árpád Duka-Zólyomi na stránke EP 

Kategória:Narodenia v 1941
Kategória:Osobnosti z Bratislavy
Kategória:Slovenskí jadroví fyzici
Kategória:Slovenskí autori náučnej literatúry
Kategória:Slovenskí vysokoškolskí pedagógovia
Kategória:Slovenskí politici
Kategória:Politici Spolužitia
Kategória:Politici SMK
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Slovenskí europoslanci (2004 – 2009)
Kategória:Slovenské osobnosti maďarského pôvodu
Kategória:Absolventi Českého vysokého učení technického
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Peter Waage

**Peter Waage** (* 29. jún 1833, Flekkefjord, Nórsko – † 13. január 1900, Oslo) bol nórsky chemik a profesor na Univerzite v Oslo. Spolu s Catom Guldbergom objavil zákon účinku hmotností (Guldbergov-Waageho zákon) medzi rokmi 1864 a 1879.

## Referencie


Kategória:Nórski chemici
Kategória:Nórski pedagógovia
Aharon Kacir

**Aharon Kacir** (* 15. september 1914, Lodž, Ruský štát – † 30. máj 1972, Lod, Izrael) bol izraelský chemik a priekopník v štúdiu elektrochémie biopolymérov.

## Životopis
Narodil sa v v poľskej Lodži, v roku 1925 odišiel do Palestíny, kde študoval na Hebrejskej univerzite v Jeruzaleme.

Zomrel v roku 1972 počas teroristického útoku Japonskej červenej armády na telavivské medzinárodné *Letisko Ben Guriona* (náležiace pod mesto Lod).

Izraelská pošta na jeho pamiatku vydala známku.

Jeho mladší brat Efrajim sa v roku 1973 stal izraelským prezidentom.

## Dielo
* Ora Kedem, A. Katchalsky: *Thermodynamic analysis of the permeability of biological membranes to non-electrolytes*. In: *Biochimica et Biophysica Acta|Biochim. Biophys. Acta.* 27 (1958), S. 229 – 246
* Aharon Katzir, Peter F. Curran *Non equilibrium thermodynamics in Biophysics*, Harvard University Press 1965

## Referencie


## Literatúra
* LOEWENSTEIN, Werner R. Aharon Katzir-Katchalsky. Journal of Membrane Biology. prosinec 1972, roč. 10, čís. 1, s. 211-212. DOI:10.1007/BF01867854

## Externé odkazy
* Biografia na Jewish Life
* Weizmannův institut věd, Centrum Aharona Kacira-Kačalského

Kategória:Osobnosti z Lodže
Kategória:Izraelskí chemici
Kategória:Príslušníci Hagany
Kategória:Izraelské osobnosti židovského pôvodu
Kategória:Poľské osobnosti židovského pôvodu
Kategória:Chemici židovského pôvodu
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Nositelia Izraelskej ceny
Kategória:Židia v Britskom mandáte v Palestíne
Kategória:Obete atentátov
Kategória:Osobnosti na izraelských poštových známkach
Moč

náhľad|Vzorka ľudského moču.
**Moč** je kvapalný odpad vylučovaný obličkami a po nahromadení sa v močovom mechúre je odvedený z tela procesom zvaným močenie. Vylučovanie moču slúži najčastejšie na vyplavenie odpadných molekúl zobraných z krvi obličkami a pre homeostázu telesných kvapalín, ale mnoho druhov používa moč i pre čuchovú komunikáciu.

## Zloženie
Moč je priehľadný roztok s farbou od svetložltej po jantárovú. Je to vedľajší produkt alebo odpadná kvapalina vylučovaná obličkami, transportovaná močovodmi do močového mechúra, kde sa hromadí, až kým je odvedená močovou trubicou. Moč sa skladá z vodného roztoku metabolických odpadov (napr. močovina – urea CH4N2O), rozpustených solí a organických látok. Tekutiny a materiály filtrované obličkami a určené stať sa močom pochádzajú z krvi alebo intersticiálnej (vmedzerenej) tekutiny. Zloženie moču je upravené procesom reabsorpcie, keď esenciálne molekuly nutné pre telo, ako napr. glukóza, sú reabsorbované prenášajúcimi molekulami späť do krvného obehu. Ostávajúca tekutina obsahuje vysoké koncentrácie močoviny a iných nadbytočných alebo potenciálne toxických substancií, ktoré budú odvedené z tela močením. Moč prúdi nasledujúcimi štruktúrami: oblička, močovod, močový mechúr a nakoniec močová rúra. Moč je produkovaný procesom filtrácie, reabsorpcie a tubulárnej sekrécie (trubicovitého vylučovania).

Moč obsahuje veľké množstvo močoviny, výborného zdroja dusíka pre rastliny a je užitočný urýchľovač kompostu. Močovina je 10 000-krát menej toxická než amoniak (čpavok) a je vedľajším produktom deaminácie (2 molekuly NH3) a bunkových produktov respirácie – dýchania (1 molekula CO2) v spoločnej kombinácii. Ďalšie komponenty sú rôzne anorganické soli, napr. chlorid sodný.

Ph: 4,5 – 7,8
merná hmotnosť (hustota): 1 002 – /m3,
**denná diuréza:** 0,5 – 1,5 l,
**oligúria:** menej ako 500 ml/deň,
**anúria:** nulová diuréza,
**polyúria** viac ako 1 500 ml/deň,
fyziologická **[[proteinúria]]:** 0,2 – 0,3 g/l = 70&nbsp;mg/ deň

## Pozri aj
* Močenie
* Močovod
* Močovina
* Urinoterapia
* Vylučovanie
* Záchod

## Iné projekty

Kategória:Vylučovanie
Hugo Schiff

**Hugo Schiff** (* 26. apríl 1834, Frankfurt nad Mohanom, Nemecko – † 8. september 1915, Florencia, Taliansko) bol nemecký chemik. Bol študentom Friedricha Wöhlera v Göttingene. V roku 1879 založil Chemický inštitút na Univerzite vo Florencii. Objavil Schiffovu zásadu a rôzne amíny. Bol zodpovedný za výskum aldehydov.

Schiffov test je pomenovaný po ňom. Skúmal amínové kyseliny a Biuretove činidlo.

## Literatúra
* *Introduzione allo studio della chimica*, (séria prednášok Prof. Schiffa v Museo di Scienze Naturali), Edizioni Loescher, Torino, 1876.
* *Einführung in das Studium der Chemie*, Prof. Hugo Schiff, Ed. Verlag von Theobald Grieben, Berlin, 1876.
* *Untersuchungen über Metallhaltige Anilinderivate und über die Bildung des Anilinroths*, Hugo Schiff, Ed. Verlag von J. Springer, Berlin, 1864.
* Appunti dalle lezioni del Prof. Ugo Schiff compilati dal suo allievo Andrea Torricelli, Voll. I - II, 1897.
 
## Externé odkazy
* Hugo Schiff v ''Polytechnisches Journal'' 

Kategória:Nemeckí chemici
Kategória:Osobnosti z Frankfurtu nad Mohanom
Kategória:Absolventi Univerzity v Göttingene
Hazel Gladys Bishopová

náhľad
**Hazel Gladys Bishop** (* 17. august 1906, Hoboken, New Jersey, USA – † 5. december 1998, Rye, New York) bola americká chemička a podnikateľka ktorá založila kozmetickú firmu Hazel Bishop, Inc.

Hazel Bishopová v roku 1929 vyštudovala Barnard Collage, neskôr začala navštevovať večernú školu na Columbia University. Od roku 1935 do 1942 bola asistentkou v dermatologickom laboratóriu. Neskôr sa zamestnala ako chemička v Standart Oil Development (19421945). Potom pracovala pre Socony Vacuum Oil Company (19451950).

V roku 1949 po dlhých a namáhavých experimentoch, Bishopová objavila rúž ktorý vydržal na perách dlhšie ako produkty ponúkane v obchode. Neskôr založila firmu Hazel Bishop, kde vyrábala svoj rúž. Tento rúž mal obrovský úspech na trhu.

## Zdroj
* Encyclopædia Britannica 2005

Kategória:Chemici USA
Kategória:Podnikatelia USA
Kategória:Ženy v chémii
Kategória:Osobnosti z Hobokenu (New Jersey)
Irène Joliotová-Curieová

**Irène Joliotová-Curieová** (; * 12. september 1897, Paríž, Francúzsko – † 17. marec 1956, Paríž) bola francúzska chemička, dcéra Marie a Pierra Curie a manželka Frédérica Joliota-Curieho.

Študovala na Fakulte prírodných vied na Sorbonne, ale jej štúdium bolo prerušené prvou svetovou vojnou, počas ktorej pracovala ako sestrička pri röntgene. Po skončení vojny získala doktorát prírodných vied za dizertačnú prácu o alfa žiarení polónia.

V roku 1926 sa vydala za Frédérica Joliota, spolu mali dve deti – dcéru Hélène a syna Pierra. Na tú dobu zaujímavým faktom je, že jej manžel po svadbe prijal jej priezvisko Curie, a ona jeho priezvisko Joliot, teda obaja vystupovali pod rovnakým zloženým tvarom priezviska Joliot-Curie. Vo vedeckých prácach sa však naďalej podpisovali svojimi rodnými priezviskami. Irène so svojím manželom spolupracovala na výskume prírodnej a umelej rádioaktivity, transmutácie častíc a nukleárnej fyziky. V roku 1935 sa podelili o Nobelovu cenu za chémiu. V roku 1938 jej práca a výskum aktivity neutrónov ťažkých kovov sa stala dôležitým krokom k objaveniu jadrovej fúzie. Stala sa profesorkou Prírodovedeckej fakulty v Paríži (1937) a v roku 1946 riaditeľkou Rádiologického inštitútu.

Ako aktivistka za mier sa zaujímala o práva žien. Stala sa členkou *Comité National de l'Union des Femmes Françaises* (Národný výbor Zväzu francúzskych žien) a Svetovej rady mieru. Viedla katedru Nukleárnej fyziky na Sorbonne a v roku 1936 ju vtedajšia vláda Francúzska vymenovala za tajomníčku pre vedecký výskum a napokon bola vymenovaná za dôstojníčku čestnej légie.

Irène Joliotová-Curieová zomrela v Paríži na leukémiu spôsobenú ožiarením pri výskume rádioaktivity.

## Galéria

Súbor:Irene and Marie Curie 1925.jpg|Irène a Marie Curie, 1925


## Literatúra
* Marianne Chouchan, *Irène Joliot-Curie ou La science au cœur*, Le Livre de Poche Jeunesse, 1998

## Referencie


## Iné projekty

## Externé odkazy
* Nobelova cena
* FemBiographie

Kategória:Osobnosti z Paríža
Kategória:Francúzski chemici
Kategória:Francúzski fyzici
Kategória:Francúzski socialisti
Kategória:Francúzski ateisti
Kategória:Francúzski aktivisti
Kategória:Francúzski univerzitní profesori
Kategória:Nositelia Nobelovej ceny za chémiu
Kategória:Francúzski nositelia Nobelovej ceny
Kategória:Nositeľky Nobelovej ceny
Kategória:Nositelia Radu čestnej légie
Kategória:Absolventi Parížskej univerzity
Kategória:Francúzske osobnosti poľského pôvodu
Kategória:Ženy vo fyzike
Kategória:Ženy v chémii
Kategória:Úmrtia na leukémiu
Tiažové zrýchlenie

**Tiažové zrýchlenie** alebo **zrýchlenie voľného pádu**  je zrýchlenie telies na Zemi (resp. analogicky na inom vesmírnom telese), ktoré je výslednicou gravitačného zrýchlenia a odstredivého zrýchlenia (odstredivé zrýchlenie vzniká ako dôsledok otáčania Zeme/daného vesmírneho telesa). Jednotkou tiažového zrýchlenia je m/s2.

## Tiažové zrýchlenie na Zemi
Gravitačné aj odstredivé zrýchlenie závisí na vzdialenosti telesa od stredu Zeme. Odstredivé zrýchlenie je kolmé na os otáčania Zeme a gravitačné zrýchlenie smeruje do stredu Zeme. 

Miestne tiažové zrýchlenie závisí od geografickej šírky a nadmorskej výšky. Na rovníku na úrovni morskej hladiny má hodnotu asi 
**g  = /s<sup>2</sup>**.

Na 45. stupni zemepisnej šírky:
:g = 9,80665 m/s2

Na póloch:
:g = 9,832 m/s2

Na jeden meter výšky sa tiažové zrýchlenie znižuje približne o 3x10−6 m/s2 za predpokladu, že výška je vzhľadom na zemský priemer zanedbateľná.

Beztiažový stav, ktorý je na satelitoch obiehajúcich okolo Zeme, je iba zdanlivý. V skutočnosti sa satelity pohybujú nad Zemou takou rýchlosťou, aby sa  odstredivá sila vyrovnala s dostredivou.

Dnes sa uvažuje o tom, že orbitálne stanice v budúcnosti budú využívať „umelú gravitáciu“. Tá bude vytváraná odstredivým efektom za použitia rotujúcich konštrukcií.

## Pozri aj
*Gravitačné pole
*Gravitácia
*Hmotnosť
*Tiaž

## Referencie


Kategória:Gravitácia
Kategória:Zrýchlenie
Kategória:Kinematika
Rajecká kotlina

**Rajecká kotlina** (nesprávne hovorovo *Rajecká dolina*) je podcelok Žilinskej kotliny. 

## Poloha
Kotlina sa nachádza na severozápadnom Slovensku a zaberá južnú časť žilinského okresu. V rámci Žilinskej kotliny na severe hraničí korytom Turianského potoka so Žilinskou pahorkatinou a na západe časťou koryta Čierňanky západne od Rajca s Domanižskou kotlinou. Na severozápade susedí s podcelkami Súľovských vrchov, Súľovskými skalami a Skalkami, na východe a juhu sa dvíha Lúčanská Fatra, podcelok Malej Fatry. Na juhozápade vytvára výraznú hranicu Zliechovská hornatina, tvoriaca súčasť Strážovských vrchov. 

Tvorí ju údolie riečky Rajčanky a jej prítokov. Má pretiahnutý tvar a je dlhá cca 15 km (Rajecká Lesná – Turie) a v strednej časti široká cca 7 km (Zbyňov – Kunerad).

## Doprava
Dopravnou tepnou územia je cesta I/64, vedúca zo Žiliny cez Rajecké Teplice, Rajec a Fačkov do Prievidze. Dôležitú spojnicu s Považím tvorí aj cesta II/517 z Rajca do Považskej Bystrice. Osobnú i nákladnú prepravu zo Žiliny po Rajec zabezpečuje aj železničná trať Žilina – Rajec.

## Dejiny
Podľa archeologických nálezov siahajú najstaršie stopy osídlenia Rajeckej kotliny do doby eneolitu. Slovania ju začali obývať asi v 6. storočí. V 9. storočí bolo jej územie už súčasťou Nitrianskeho kniežatstva a Veľkej Moravy. Do Uhorska bola pričlenená niekedy koncom 11. storočia a začali vznikať feudálne panstvá so strediskami v Rajci a Lietave, ktoré toto územie spravovali. Bola súčasťou Trenčianskej stolice. Počas 2. svetovej vojny tu prebiehali boje medzi partizánmi a Nemcami, čoho dôkazom sú dodnes existujúce pozostatky protitankových zábran pri turskom rázcestí.

## Príroda
Celá kotlina je bohatá na flóru a prírodné výtvory, okolie je popretkávané turistickými chodníkmi a cyklotrasami. Medzi turisticky obľúbené lokality patria (už mimo kotliny ležiace) rázovité Čičmany, Slovenský betlehem a Bazilika narodenia Panny Márie v Rajeckej Lesnej, Slnečné skaly a okolie vrchu Skalky so zaujímavými skalnými útvarmi. V dlhých dolinách Lúčanskej Fatry, no i v samotnej kotline je niekoľko menších chránených území (Kľak, Kozol, Šujské rašelinisko, Turská skala, Poluvsianska skalná ihla) a biocentier so vzácnym rastlinstvom.

Známe a navštevované sú kúpele v Rajeckých Tepliciach, kúpalisko v Rajci, menšie lyžiarske areály a množstvo iných zaujímavostí.

## Obce

## Galéria

Súbor:Rajecke teplice-kupelne jazero2.JPG|Kúpeľný park v Rajeckých Tepliciach
Súbor:Kamenna Poruba zo Sokola.JPG|Rajecká kotlina v okolí Rajeckých Teplíc (pohľad z vrchu Sokol)
Súbor:Poluvsianska skalna ihla.jpg|Poluvsianska skalná ihla


## Referencie

## Externé odkazy
* Najstaršie osídlenie Kotliny 
* Slovenská agentúra životného prostredia 

Kategória:Žilinská kotlina
Kategória:Kotliny na Slovensku
Kategória:Geomorfologické podcelky na Slovensku
Bostonské pitie čaju

náhľad|Bostonské pitie čaju
**Bostonské pitie čaju** alebo **Bostonský čajový večierok** () je udalosť zo 16. decembra 1773, kedy v bostonskom prístave obyvatelia prezlečení za Indiánov potopili 342 debien čaju, ktoré priviezla Východoindická spoločnosť (). Protestovali tým proti zvýšeniu dane za čaj, ktoré požadovalo Spojené kráľovstvo. 

Bostonské pitie čaju bola predohra boja amerických kolónií proti Británii, ktorý viedol k nezávislosti USA.

V roku 1773  Británia poskytla Samuelovi Adamsovi a jeho stúpencom potrebnú iskru. Mocná Východoindická spoločnosť, ktorá sa ocitla v ťažkej finančnej tiesni, sa obrátila na britskú vládu, ktorá jej udelila monopol na všetok čaj vyvážaný do kolónií. Vláda dovolila Východoindickej spoločnosti priamo zásobovať maloobchodníkov a obísť tak koloniálnych veľkoobchodníkov, ktorí predtým obchod sprostredkúvali. Po r. 1770 prekvital ilegálny obchod natoľko, že väčšina čaju konzumovaného v Amerike bola cudzieho pôvodu, dovážaná ilegálne bez cla. Predajom čaju prostredníctvom vlastných agentov za cenu oveľa nižšiu, ako bola cena zaťažená clom, Východoindická spoločnosť dosiahla, že pašovanie stratilo zmysel, a zároveň ohrozila existenciu nezávislých koloniálnych veľkoobchodníkov. Koloniálni obchodníci, pobúrení nielen stratou obchodu s čajom, ale aj monopolistickými praktikami, sa pridali k agitácii radikálov za nezávislosť.
 
V južných i severných prístavoch atlantického pobrežia boli agenti Východoindickej spoločnosti nútení ustúpiť a nové zásielky čaju sa buď vrátili do Anglicka, alebo uložili do skladov. V Bostone však agenti kolonistom vzdorovali a s podporou kráľovského guvernéra urobili prípravy na vylodenie prichádzajúcich zásielok bez ohľadu na odpor. 16. decembra 1773 skupina mužov preoblečených za Indiánov z kmeňa Mohawkov pod vedením Samuela Adamsa prenikla na paluby troch britských lodí kotviacich v prístave a vyhádzala debny s čajom do vody. K tomuto skutku ich viedla obava, že keby čaj vyložili na breh, kolonisti by zaplatili daň a čaj kúpili. Adams a jeho skupina radikálov pochybovali o tom, že by ich krajania zostali verní princípu. 
Británia musela čeliť kríze. Východoindická spoločnosť konala na príkaz parlamentu, a ak by zničenie čaju zostalo bez potrestania, parlament by pred svetom priznal, že nemá nad kolóniami kontrolu. Verejná mienka v Británii takmer jednomyseľne odsúdila bostonský čajový večierok ako prejav vandalizmu a dovolávala sa zákonných opatrení, ktoré by rebelantských kolonistov priviedli k poslušnosti.

## Referencie
* Cincotta, Howard, ed. United States. United States Information Agency. Amerických Dejín. Vienna: USIA Regional Program Office

## Iné projekty

Kategória:1773
Kategória:Dejiny Severnej Ameriky
Kategória:Dejiny USA
Kategória:Boston (Massachusetts)
Oxymoron

**Oxymoron** (z gréckeho *oxys* = ostrý, inteligentný + *moros* = tupý, pomalý, hlúpy) je spojenie slov protirečiaceho si významu, obyčajne podstatného mena a prídavného mena. Napr. *výrečné mlčanie*, *zdravý nemocný*, *chudobný boháč, totalitná demokracia.*

Oxymoron sa niekedy chápe aj ako metaforický epiteton alebo ako adjektívna metafora.

## Referencie


## Pozri aj
* Contradictio in adiecto
* Epiteton
* Paradox
* Pleonazmus

## Iné projekty

Kategória:Štylistické prostriedky
Katar

**Katar** môže byť:
* štát, pozri Katar (štát)
* v medicíne: zápal sliznice spojený so zvýšenou sekréciou, pozri katar (lekárstvo)
* v náboženstve: iný názov pre albigénca, pozri albigénstvo
Bogomilstvo

**Bogomilstvo** bolo kacírske hnutie v ortodoxnej cirkvi. Založil ho v 10. storočí kňaz Bogomil. Vyvinulo sa z manicheizmu 3. storočia. Bogomilstvo zakorenilo medzi Bulharmi a križiacke výpravy ho preniesli na Západ, kde sa udomácnilo ako katarstvo, resp. v južnom Francúzsku ako albigénstvo. 

Bogomil, zakladateľ tejto herézy, bol vidieckym kňazom v Bulharsku v 10. storočí. Jeho meno, ktoré znamená „milujúci Boha“, bolo pravdepodobne pseudonymom. Pôvodní bogomilovia odmietali Starý zákon a riadili sa iba Novým zákonom. Neskorší byzantskí bogomilovia urobili výnimku pri starozákonných Žalmoch a Knihách prorokov. Neprijímali však Písmo doslovne. Základom ich učenia bolo presvedčenie, že to, čo je viditeľné, je zlé. Samotné ľudské telo je výtvorom padlého anjela Satana, ktorý prepadol zlu. To, čo je neviditeľné, je spirituálne. Bogomilovia považovali Satana za prvorodeného syna Božieho a Ježiša Krista za jeho mladšieho brata. Satan bol síce božím protivníkom, ale bol od Boha závislý. Pýcha spôsobila Satanov pád, a keď bol spolu s buričskými anjelmi zvrhnutý z nebies, vytvoril nové nebo, zem a tiež telesnú schránku človeka. Život však do tela vdýchol Boh výmenou za sľub, že ľudské duše po smrti poputujú do skutočného neba. Satan súhlasil, ale bol žiarlivý na božský potenciál človeka, a tak zviedol Evu a dohnal Kaina k vražde svojho brata. Neskôr nahovoril židovskému národu, že on je tým najvyšším Bohom, a nazval sa Jahvem. Mojžiš sa stal nevedomky jeho nástrojom. Druhorodený Ježiš vstúpil do sveta, aby porazil bratove pozemské kráľovstvo. Satan síce spôsobil Ježišovu fyzickú smrť, ale po jeho zmŕtvychvstaní priznal porážku. Stratil svoju božskú silu a Ježiš potom prevzal jeho miesto na nebesiach.

## Iné projekty

## Externé odkazy
* Bogumilska Crkva

Kategória:Kresťanské smery
Kategória:Dejiny Bulharska
Kategória:Herézy
Kategória:Náboženstvo v Byzantskej ríši
Mravčia hmlovina

thumb|right|Mravčia hmlovina

**Mravčia hmlovina**, označovaná aj ako **Mz3** alebo **Menzel 3**, je planetárna hmlovina v súhvezdí Pravítko, ktorú študovali 20. júla 1997 astronómovia Bruce Balick a Vincent Icke pomocou Hubblovho vesmírneho ďalekohľadu.

## Iné projekty

Kategória:Planetárne hmloviny
Kategória:Súhvezdie Pravítko
Kategória:Astronomické objekty objavené v roku 1922
Flámsko

**Flámsko** (zriedkavo: *Flandersko, Flandry*; po holandsky/flámsky *Vlaanderen*, po francúzsky *Flandre(s)*, po česky *Flandry* (ale severné Belgicko je *Vlámsko*)) môže byť:
* historický región pri mori v západnom Belgicku, Holandsku a severozápadnom Francúzsku, pozri Flámsko (historické územie) a Flámske grófstvo
* dnešný kultúrno-geografický región zodpovedajúci historickému územiu a pozostávajúci z:
** administratívnej provincie Západné Flámsko (v Belgicku) – *West-Vlaanderen*
** administratívnej provincie Východné Flámsko (v Belgicku) – *Oost-Vlaanderen*
** kultúrneho regiónu Francúzske Flámsko (vo Francúzsku) – *Flandre française*
** kultúrneho regiónu Zeelandské Flámsko (v Holandsku) – *Zeeuws Vlaanderen*
* jedna z troch častí tvoriacich dnešné Belgicko; pokrýva severné Belgicko, teda oblasť obývanú Flámmi, vrátane belgickej časti historického Flámska, a z rôznych pohľadov ju tvorí:
** Flámske spoločenstvo (Vlaamse Gemenschap)
** administratívny región Flámsky región
Zmluva z Nice

**Zmluva z Nice** je zmluva pozmeňujúca Maastrichtskú zmluvu o Európskej únii a Rímsku zmluvu. Bola podpísaná 26. februára 2001 v Nice členskými štátmi EÚ a vstúpila do platnosti 1. februára 2003. Agenda zaniknutého Európskeho spoločenstva uhlia a ocele bola touto zmluvou prevedená na Európske spoločenstvo.

Zmluva z Nice zmenila spôsob rozhodovania v EÚ: namiesto jednohlasného rozhodovania sa začalo hlasovať kvalifikovanou väčšinou. Ďalej zavádza tzv. princíp dvojitej väčšiny: za prijatie návrhu zákona musí hlasovať 55 percent členov Rady EÚ, reprezentujúcich 65 percent obyvateľstva. Zmluva z Nice zvýšila počet poslancov Európskeho parlamentu na 732 a prerozdelila hlasy medzi jednotlivými štátmi v Rade EÚ a v Európskom parlamente. 

Väčšina prijatých opatrení mala pripraviť Úniu na prijatie 10 ďalších krajín a zabezpečiť jej akcieschopnosť do budúcnosti.

Kategória:Zmluvy EÚ
Slovná hra (hra)

**Slovná hra** je hra, ktorá sa hrá prostredníctvom slov. Buď sa slová tvoria alebo hádajú.

Príklady slovných hier:
*Scrabble
*Stupido
*Slovný Mini Master Mind

Kategória:Slovné hry
Močová inkontinencia

**Močová inkontinencia** alebo **pomočovanie** je nedobrovoľná strata moču z tela. Často je dočasná a skoro vždy vyplýva z aktuálneho zdravotného stavu.

V tomto článku termín „inkontinencia“ je použitý pre spojenie „močová inkontinencia“. Existuje i fekálna inkontinencia.

## Močová inkontinencia u žien
Ženy trpia inkontinenciou 2-krát viac často ako muži. Tehotenstvo a pôrod, menopauza a štruktúra ženského močového traktu spôsobujú tento rozdiel. Ale ženy i muži sa môžu stať inkontinentnými pre neurologický úraz, vrodené defekty, mozgovú porážku, sklerózu multiplex a fyzické problémy spojené so starnutím.

Kým močová inkontinencia postihuje staršie ženy viac často než mladšie ženy, počiatok inkontinencie nie je nutne spojený s vekom. Inkontinencia je liečená a často liečiteľná v každom veku.

Ženy s inkontinenciou môžu mať rozpaky hovoriť o svojom probléme, čo je ale nesprávne.

Inkontinencia u žien sa obvykle vyskytuje pre problémy so svalmi, ktoré pomáhajú zadržovať alebo uvolňovať moč. Telo skladuje moč – vodu a odpady vylúčené obličkami – v močovom mechúri, čo je orgán podobný balónu. Mechúr je napojený na močovú trubicu, ktorou moč opúšťa telo.

Počas močenia sa svaly v stene mechúra kontrahujú (sťahujú), tlačiac moč von z mechúra do močovej trubice. Súčasne svaly zvierača okolo močovej trubice relaxujú (uvoľňujú sa), nechávajúc moč prechádzať von z tela. Inkontinencia sa objaví, keď svaly mechúra sa nečakane kontrahujú alebo svaly okolo močovej trubice sa nečakane uvoľnia (relaxujú).

## Pozri aj
* Fekálna inkontinencia
* Kegelove cvičenie
* Moč
* Močenie
* Plienka

Kategória:Patofyziológia
Kráter

**Kráter** je priehlbina približne kruhového tvaru na povrchu alebo vnútri telies v planetárnej sústave (planét, mesiacov a planétok). Krátery majú priemer od niekoľkých mikrónov až do tisícok kilometrov. Najväčšie krátery sa nazývajú panvy alebo (hlavne na Mesiaci) moria (mare).

Krátery možno podľa vzniku rozdeliť na dve skupiny:
* Impaktné (meteorické) krátery – vznikajú vonkajším zásahom – dopadom telesa z kozmického priestoru.
* Sopečné krátery – sú vytvárané vnútornými silami telesa – sopečnou činnosťou.
* Podzemné krátery – sú vytvárané podzemnými výbuchmi (najmä jadrovými).

Kategória:Astronómia
Kategória:Geomorfológia
Slovná hra

**Slovná hra** môže byť:
*v jazyku: vtipná kombinácia slov založená najmä na dvojznačnosti slov(a) alebo podobnom znení za sebou nasledujúcich slov rôzneho významu, pozri slovná hra (jazyk)
*spoločenská hra, pozri slovná hra (hra)
Bitka pri Trebii

**Bitka pri Trebii** môže byť:
* bitka medzi vojskom Hanibala Barkas a Rimanmi, súčasť druhej púnskej vojny, pozri Bitka pri Trebii (218 pred Kr.)
* bitka medzi vojskom Alexandra Suvorova a napoleonským vojskom vedeným generálom MacDonaldom, pozri Bitka pri Trebii (1799)
Bitka pri Ticine

**Bitka pri Ticine** bola prvou bitkou, ktorú zviedli v roku 218 pred Kr. Hannibalovi vojaci a rímske vojsko na pôde Itálie počas druhej púnskej vojny.

Keď Hannibal prekročil rieku Rhônu (lat. *Rhodanus*) a prekonal Alpy, jeho vojsko vstúpilo na pôdu Itálie. Rímsky konzul a vojvodca Publius Cornelius Scipio nestihol zabrániť Hannibalovmu postupu a až pri rieke Ticine, ktorá sa vlieva do rieky Pád, dostihol kartáginské vojsko. Aby sa Rimania dostali k nepriateľovi na dosah, museli vybudovať cez riečku Ticino drevený most, chránený obrannou vežou. 
Hannibal medzitým získaval do svojho vojska príslušníkov domorodých kmeňov, ktorým sľuboval udelenie občianskych práv v Kartágu, iným sľuboval peniaze, otrokom slobodu. 

K boju došlo viacmenej náhodou, keď Hannibal aj Scipio sprevádzaní jazdeckými oddielmi, narazili na seba pri prieskume okolitej krajiny. Scipio postavil do predu vrhačov kopijí a gallských jazdcov, Hannibal v strede umiestnil hispánsku jazdu a na krídlach rozmiestnil numidské oddiely. Bitku začali vrhači kopijí, ktorí znepokojovali jazdecké jednotky. Potom sa zapojili do boja jazdecké a pešie jednotky. Napokon Hannibal vrhol do útoku svoju zálohu numidských bojovníkov.
 
Rimania náhle začali ustupovať, pretože ich veliteľ, konzul P. Cornelius Scipio bol zranený a obávali sa o jeho osud. Zachránil ho jeho syn, budúci víťaz nad Hannibalom. Spolu s jazdcami, ktorí veliteľa chránili vlastnými telami, ustúpili z bojiska a stiahli sa do svojho tábora.

## Referencie
* Titus Livius: *[[Dejiny od založenia Ríma]]* XXVII, 46

Kategória:Bitky Púnskych vojen
Bitka pri Trasimenskom jazere

náhľad|breh Trasimenského jazera, kde sa odohrala bitka
**Bitka pri Trasimenskom jazere** bola jednou z významných bitiek medzi Hannibalom a Rímom počas druhej púnskej vojny (218-202 pred Kr.). 

Trasimenské jazero (tal. Lago di Trasimeno) leží v strednej Etrúrii asi 16 km západne od Perugie (antická Perusia). Na jar roku 217 pred Kr. Hannibal opustil svoj zimný tábor a podarilo sa mu prejsť močaristým údolím rieky Arno (lat. Arnus). V ťažkých podmienkach previedol Hannibal svoje vojsko na suchú zem, ale pritom oslepol na jedno oko. Stratil veľa vojakov, z bojových slonov mu zostal len jeden. 

Rímske vojsko, rozmiestnené v Ariminiu a v Arretiu mu nedokázalo v prechode zabrániť. Naopak, keď pod velením konzula Gaia Flaminia postupovalo pozdĺž severného brehu Trasimenského jazera, Hannibal obsadil okolité kopce Cortonského pohoria, ktoré sa takmer priblížilo k brehom jazera. Časť vojska umiestnil na brehu jazera, časť jazdy tajne ukryl, takže mohla zaútočiť od chrbta na Rimanov alebo zo svahov okolitých vŕškov. 

Rimania sa chystali rozvinúť svoje šíky, keď na nich Hannibalovi vojaci zaútočili. Rímske vojsko malo nevýhodu aj v tom, že ráno sa z Trasimenského jazera zdvihla hmla, takže Hannibalovým útokom bolo úplne prekvapené a dezorientované. 

Napriek tomu sa Rimania udatne bránili viac ako tri hodiny. Potom v boji zahynul konzul Gaius Flaminius a zvyšok rímskeho vojska sa dal na ústup, dokonca na útek. Niektorí vojaci sa snažili zachrániť vo vodách jazera, ale pod váhou ťažkej výzbroje sa utopili.

Asi 6 000 vojakov sa zachránilo, ale potom sa vzdalo púnskemu vodcovi Maharbalovi, ktorý ich uvrhol do pút. 

V boji padlo 15 000 Rimanov, 15 000 ich padlo do zajatia. Asi 10 000 ďalších vojakov sa jednotlivo alebo v malých skupinkách dostalo z obkľúčenia a postupne sa vrátili do Ríma. Kartáginci stratili asi 25 000 mužov, ďalší zahynuli v dôsledku ťažkých rán.

Po víťazstve pri Trasimenskom jazere zamieril Hannibal na juhovýchod Itálie do Umbrie, kde porazil asi 4000 jazdcov, ktorým velil proprétor Gaius Centenius. V Ríme prepukala panika, preto senát nariadil, aby bol menovaný diktátor Quintus Fabius Maximus a veliteľ jazdy (lat. magister equitum) Marcus Minucius Rufus.

Schyľovalo sa k najťažšej bitke v druhej púnskej vojne, k bitke pri Kannách.

## Referencie
* Titus Livius: *[[Dejiny od založenia Ríma]]* kniha XXII
* Maškin, N. A. Dějiny starověkého Říma. Praha 1957
* Burian, Jan: Hannibal. Praha 1967

## Iné projekty

Kategória:Bitky Púnskych vojen
Hamilkar

**Hamilkar** (po fenicky asi *Melkartov dar*) bolo meno viacerých vojenských veliteľov a politikov v Kartágu, najmä:
* kartáginského vládcu v rokoch 510-480 pred Kr., pozri Hamilkar I. (Kartágo)
* kartáginského vládcu v roku 330 pred Kr., pozri Hamilkar (Giskov synovec)
* kartáginského vládcu  v rokoch 330-309 pred Kr., Giskovho syna, pozri Hamilkar II. (Kartágo)
* veliteľa v prvej púnskej vojne, pozri Hamilkar (bitka pri Eknome)
* veliteľa v prvej púnskej vojne, Hannibalovho otca, pozri Hamilkar Barkas
Hamilkar I. (Kartágo)

**Hamilkar** bol kartáginský vojenský veliteľ a v rokoch 510-480 pred Kr. vládca Kartága.

Jeho otec bol Hanno alebo Mago. Počas tretej perzskej vojny ho v roku 480 pred Kr. poslali s 200 loďami a 300 000 bojovníkmi na Sicíliu, aby získal ostrov pre Kartágo. Svoje vojsko rozmiestnil v dvoch táboroch pri Himere. Syrakúzsky tyran Gelón ho napadol v tábore a zabil, jeho vojsko rozprášil, loďstvo spálil. Stalo sa to údajne v ten istý deň, ako Gréci porazili Peržanov pri Salamíne.

## Referencie a bibliografia

Kategória:Kartáginské osobnosti
Hamilkar (bitka pri Eknome)

**Hamilkar** bol kartáginský vojenský veliteľ z obdobia prvej púnskej vojny.

Na začiatku vojny ho poslali na Sicíliu, kde úspešne bojoval proti Rimanom. Roku 257 pred Kr. bojoval v námornej bitke pri Tyndarskom myse. Táto bitka skončila nerozhodne. Roku 256 pred Kr. však utrpel porážku v námornej bitke pri myse Eknom, neskôr aj pri Adyse v Afrike, kde padol do rímskeho zajatia. O jeho živote nie je známych veľa informácií.

Často je nesprávne zamienaný s Hamilkarom Barkasom otcom Hanibala Barkasa. 

Kategória:Púnske vojny
Kategória:Kartáginské osobnosti
Slovný Mini Master Mind

**Slovný Mini Master Mind** je založený na podobnom princípe, ako klasický Mini Master Mind, ale namiesto kombinácie farieb hráč háda slovo, ktoré si druhý hráč myslí.

## Pravidlá
# Prvý hráč si pomyslí päťpísmenové slovo, podstatné meno v prvom páde jednotného čísla, ak je to pomnožné slovo, v prvom páde množného čísla.
# Druhý hráč povie slovo, zase podstatné meno v prvom páde jednotného čísla a prvý hráč povie číslo 0 až 4, ktoré označuje, koľko písmen je na svojom mieste.
# Bod dva sa opakuje tak dlho, kým sa myslené slovo neuhádne.

Hru možno hrať aj tak, že obaja hráči si myslia slovo a snažia sa uhádnuť súperove slovo skôr.

## Príklad hry
 Myslené slovo KRAVA
               MAČKA 1
               KOTVA 3
               BITVA 2
               KAČKA 2
               PRAHA 3
               KRAVA uhádol

Kategória:Slovné hry
Kategória:Logické hry
Stupido

**Stupido** je slovná hra, ktorá trénuje pamäť. Je vhodná pri túre alebo cestovaní v dopravnom prostriedku. Nevyžaduje žiadne pomôcky.

## Pravidlá
# Prvý hráč vysloví ľubovoľné slovo - podstatné meno v prvom páde v jednotnom alebo množnom čísle. Toto slovo sa stane začiatkom slovnej reťaze.
# Nasledujúci hráč z posledných dvoch písmen predchádzajúceho slova vytvorí ďalšie slovo. Toto slovo však nevysloví, ale popíše ho podobne, ako sa popisujú slová v krížovkách.
# Bod dva sa opakuje tak dlho, kým hráč, ktorý je na ťahu nevie vytvoriť slovo, alebo si myslí, že predchádzajúci hráč nebude vedieť zopakovať celú reťaz slov. Hráč povie *Protest* a predchádzajúci hráč musí zopakovať celú reťaz slov tak, aby vyhovovala popisom. Ak sa mu to podarí, hráč ktorý podal protest je S, ak sa mu to nepodarí, on sa stáva S. Ak už bol hráč S tak sa stáva ST, ...
# Hráč, ktorý pri poslednej hre neuspel, začína novú reťaz podľa bodu 1.
# Hrá sa dokiaľ nie je jeden z hráčov STUPIDO.
Hráči sa môžu dohodnúť, či sa musí dodržiavať diakritika - dĺžne a mäkčene.

Kategória:Slovné hry
Štefan Štefanec

Ing. **Štefan Štefanec** (* 20. júl 1944) je slovenský komunálny a regionálny politik.

Štefan Štefanec je ženatý a má dve deti.

## Profesionálna kariéra
* 1961–1994 – ZTS, a.s. Dubnica nad Váhom, drevomodelár, samostatný normovač, majster modelárne, vedúci rozborár, vedúci referent EKP, vedúci ekonomického úseku, vedúci normovania
* 1984 – absolovoval Vysokú školu ekonomickú v Bratislave

## Politická kariéra
### Komunálna úroveň
* 1994–1998 – zástupca primátora mesta Dubnica nad Váhom 
* 1998–2001 – primátor mesta Dubnica nad Váhom 

## Regionálna úroveň
* 2001–2005 – predseda Trenčianskeho samosprávneho kraja zvolený za Hnutie za demokratické Slovensko
* 2005 – v nasledujúcich voľbách nekandidoval

Kategória:Narodenia v 1944
Kategória:Predsedovia Trenčianskeho samosprávneho kraja
Kategória:Primátori slovenských miest
Kategória:Politici ĽS-HZDS
Mini Master Mind

**Mini Master Mind** logická hra v ktorej jeden z hráčov vytvorí farebnú kombináciu a druhý hráč sa snaží túto kombináciu farieb uhádnuť. Farebná kombinácia je buď bez opakovania farieb alebo s opakovaním farieb.

Odpovede sú: uhádnutie farby a miesta - čierna, uhádnutie farby a neuhádnutie miesta biela.

## Príklad hry
Prípustné farby: Zelená, Červená, Modrá, Žltá, Hnedá, Fialová, Oranžová, Biela

 Myslená kombinácia HŽFZ
                    ZČMŽ odpoveď 2B
                    ČZHF         3B
                    HFČO         1Č1B, vieme, že O tam nepatrí a Z tam patrí
                    ŽFZH         4B, vieme, že všetky tam patria a Z patrí na koniec
                    HŽFZ         4Č, uhádli sme

## Varianty hry
# Číselný Mini Master Mind - miesto farieb si myslíme číslo, odpovede sú počet A a počet B, kde A je uhádnuté číslo a miesto a B je uhádnuté číslo, neuhádnuté miesto. Číslice sa nesmú alebo môžu opakovať.
# Slovný Mini Master Mind

Kategória:Logické hry